CELEX: 32021D2133
Language: lv
Date: 2021-12-02 00:00:00
Title: Padomes Lēmums (KĀDP) 2021/2133 (2021. gada 2. decembris) par atbalstu visaptverošai programmai, ar kuru atbalsta centienus novērst un apkarot kājnieku ieroču un vieglo ieroču (VIKI) un parastās munīcijas (PM) nelikumīgu tirdzniecību Dienvidaustrumeiropā

3.12.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 432/36
               
            
         PADOMES LĒMUMS (KĀDP) 2021/2133
         (2021. gada 2. decembris)
         par atbalstu visaptverošai programmai, ar kuru atbalsta centienus novērst un apkarot kājnieku ieroču un vieglo ieroču (VIKI) un parastās munīcijas (PM) nelikumīgu tirdzniecību Dienvidaustrumeiropā
         EIROPAS SAVIENĪBAS PADOME,
         ņemot vērā Līgumu par Eiropas Savienību un jo īpaši tā 28. panta 1. punktu un 31. panta 1. punktu,
         ņemot vērā Savienības Augstā pārstāvja ārlietās un drošības politikas jautājumos priekšlikumu,
         tā kā:
         
                     (1)
                  
                  
                     Padome 2018. gada 19. novembrī pieņēma ES stratēģiju pret nelikumīgiem šaujamieročiem, kājnieku ieročiem un vieglajiem ieročiem (VIKI) un to munīciju “Ieroču drošība un iedzīvotāju aizsardzība” (“ES VIKI stratēģija”).
                  
               
                     (2)
                  
                  
                     Vairāk nekā trīs desmitgades valstis Dienvidaustrumeiropā ir saskārušās ar būtiskiem riskiem un problēmām saistībā ar nelikumīgu kājnieku ieroču un vieglo ieroču (VIKI) un parastās munīcijas (PM) destabilizējošu uzkrāšanu un nekontrolētu izplatību pāri to robežām un visās to teritorijās. Minētajiem riskiem ir plašāka negatīva ietekme uz Eiropu kopumā un arī ārpus tās. ES VIKI stratēģijā ir norādīts – lai gan pēdējos gados ir gūti ievērojami panākumi, jo īpaši Dienvidaustrumeiropā, uzkrātais VIKI un munīcijas daudzums, nepiemēroti glabāšanas apstākļi, plaši izplatīta nelikumīga glabāšana un trūkumi īstenošanā joprojām turpina ierobežot šaujamieroču un VIKI kontroles centienu efektivitāti daudzviet Rietumbalkānos.
                  
               
                     (3)
                  
                  
                     Reģionālā līmenī ES VIKI stratēģija Savienībai un tās dalībvalstīm nosaka saistības palīdzēt stiprināt tiesībaizsardzības spējas, lai identificētu, sagrautu un aizliegtu nelikumīgas tirdzniecības tīklus un lai novērstu šaujamieroču nonākšanu teroristu un noziedznieku rokās ar nelikumīgā tirgus starpniecību, cita starpā bloķējot ieroču nelikumīgu finansēšanu un pārvadājumus un pastiprinot robežpolicijas, muitas dienestu un ostas iestāžu nozīmi cīņā pret nelikumīgām ieroču plūsmām, kurās tiek izmantots jūras transports. Savienība un tās dalībvalstis ir apņēmušās palīdzēt citām valstīm uzlabot valsts rīcībā esošo krājumu pārvaldību un drošību, stiprinot valsts tiesisko un administratīvo regulējumu un stiprinot institūcijas, kas reglamentē aizsardzības un drošības spēku VIKI un munīcijas likumīgu piegādi un krājumu pārvaldību.
                  
               
                     (4)
                  
                  
                     Saskaņā ar ES VIKI stratēģiju Savienība stiprinās dialogu un sadarbību ar reģionālajām organizācijām, kas nodarbojas ar VIKI kontroli, saskaņojot savus pasākumus ar reģionālajām stratēģijām un rīcības plāniem.
                  
               
                     (5)
                  
                  
                     2000. gadā Eiropas Drošības un sadarbības organizācijas (EDSO) dalībvalstis pieņēma EDSO dokumentu par VIKI (1), kurā tās apņēmās apkarot VIKI nelikumīgu tirdzniecību visos tās aspektos. Minētajā dokumentā ir arī uzsvērts, ka pārmērīga VIKI uzkrāšana un nepietiekama krājumu pārvaldība un drošība var radīt destabilizējošu ietekmi uz valsts, reģionālo un starptautisko drošību.
                  
               
                     (6)
                  
                  
                     Turklāt EDSO dalībvalstis 2003. gadā pieņēma EDSO dokumentu par parastās munīcijas krājumiem (PMK) (2), tādējādi atzīstot drošības un drošuma riskus, ko rada pārmērīga parastās munīcijas uzkrāšana. Lai rastu risinājumu attiecībā uz minētajiem riskiem, tās nolēma izveidot praktisku procedūru, lai sniegtu palīdzību parastās munīcijas lieko krājumu iznīcināšanā un/vai krājumu pārvaldības un drošības prakses uzlabošanā.
                  
               
                     (7)
                  
                  
                     EDSO dokumentos par VIKI un PMK par vēlamo metodi, kā atbrīvoties no liekajiem VIKI un parastās munīcijas krājumiem, ir norādīta iznīcināšana.
                  
               
                     (8)
                  
                  
                     Ar šo Padomes Lēmumu atbalstītajā projektā tiks ņemtas vērā citas reģionālās iniciatīvas, jo īpaši Rietumbalkānu ceļvedis (3), Apvienoto Nāciju Organizācijas Attīstības programmas (UNDP)/Dienvidaustrumeiropas un Austrumeiropas informācijas apstrādes centru vieglo un kājnieku ieroču kontrolei (SEESAC) darbs un attiecīgie Eiropas Komisijas pasākumi Dienvidaustrumeiropā saistībā ar ieroču kontroli un nelikumīgu ieroču tirdzniecību.
                     Projekts tiks īstenots koordinācijā ar Savienības saistītu palīdzību jurisdikcijām Dienvidaustrumeiropā (Padomes Lēmums (KĀDP) 2018/101 (4) un (KĀDP) 2017/915 (5)), reģionālo sadarbību ar Rietumbalkāniem VIKI kontroles jomā, ko īsteno UNDP/SEESAC (Padomes Lēmumi (KĀDP) 2019/2111 (6), (KĀDP) 2018/1788 (7) un (KĀDP) 2016/2356 (8)), un ES un Dienvidaustrumeiropas tiesībaizsardzības sadarbību šaujamieroču nelikumīgas tirdzniecības jomā, ko atbalsta Eiropas Komisijas Migrācijas un iekšlietu ģenerāldirektorāts, Eiropas Savienības Aģentūra tiesībaizsardzības sadarbībai (Eiropols) un Eiropas daudzdisciplīnu platforma pret noziedzības draudiem (EMPACT).
                  
               
                     (9)
                  
                  
                     Savienība iepriekš EDSO pasākumus atbalstīja ar Padomes Lēmumu 2012/662/KĀDP (9) par atbalstu pasākumiem, lai samazinātu apdraudējumu, ko rada VIKI nelikumīga tirdzniecība un pārmērīga uzkrāšana EDSO reģionā. 2017. gada 4. augustā Padome pieņēma Lēmumu (KĀDP) 2017/1424, atbalstot EDSO pasākumus, lai samazinātu apdraudējumu, ko rada kājnieku ieroču un vieglo ieroču un parastās munīcijas nelikumīga tirdzniecība un pārmērīga uzkrāšana Ziemeļmaķedonijas Republikā un Gruzijā (10). 2019. gada 2. decembrī Padome pieņēma Lēmumu (KĀDP) 2019/2009 (11), ar ko atbalsta Ukrainas centienus sadarbībā ar EDSO apkarot ieroču, munīcijas un sprāgstvielu nelikumīgu tirdzniecību.
                  
               
                     (10)
                  
                  
                     2018. gada 30. jūnijā trešajā ANO konferencē, kurā pārskatīja panākumus, kas gūti, īstenojot ANO Rīcības programmas par nelikumīgu kājnieku ieroču un vieglo ieroču apkarošanu, tika pieņemts noslēguma dokuments, kurā valstis atjaunoja savu apņemšanos novērst un apkarot kājnieku ieroču un vieglo ieroču novirzīšanu. Valstis atkārtoti apstiprināja gatavību turpināt starptautisko sadarbību un pastiprināt reģionālo sadarbību, to panākot ar labāku koordināciju, apspriešanos, informācijas apmaiņu un operatīvo sadarbību, šajā procesā iesaistot attiecīgās reģionālās un apakšreģionālās organizācijas, kā arī tiesībaizsardzības, robežkontroles un eksporta un importa licencēšanas iestādes.
                  
               
                     (11)
                  
                  
                     Apvienoto Nāciju Organizācijas Ģenerālās asamblejas 2015. gada 25. septembra rezolūcijā “Mūsu pasaules pārveidošana: Ilgtspējīgas attīstības programma 2030. gadam” apliecināts, ka kājnieku ieroču un vieglo ieroču nelikumīgās tirdzniecības apkarošana ir vajadzīga, lai sasniegtu daudzus ilgtspējīgas attīstības mērķus, tostarp mērķus, kas saistīti ar mieru, taisnīgumu un spēcīgām institūcijām, nabadzības mazināšanu, ekonomikas izaugsmi, veselību, dzimumu līdztiesību un drošām pilsētām. Tāpēc saistībā ar tā 16.4. ilgtspējīgas attīstības mērķi visas valstis ir apņēmušās ievērojami samazināt finanšu un ieroču nelikumīgu apriti.
                  
               
                     (12)
                  
                  
                     Atbruņošanās programmā “Mūsu kopīgās nākotnes nodrošināšana”, ar ko ANO Ģenerālsekretārs nāca klajā 2018. gada 24. maijā, tika aicināts pievērsties parasto ieroču pārmērīgai uzkrāšanai un nelikumīgai tirdzniecībai un atbalstīt valstu līmeņa pieejas attiecībā uz vieglajiem ieročiem,
                  
               IR PIEŅĒMUSI ŠO LĒMUMU.
         
            1. pants
            
               1.   Lai īstenotu Savienības Kājnieku ieroču un vieglo ieroču stratēģiju, šā lēmuma mērķis ir mazināt VIKI nelikumīgas tirdzniecības un nekontrolētas izplatības riskus Dienvidaustrumeiropā, uz to vai no tās, kuri apdraud drošību un drošumu, kavējot ilgtspējīgu miera veidošanu un sociālekonomisko attīstību, kā arī veicinot kārtības sabrukumu, uzkurinot terorismu un noziedzīgu vardarbību vai izraisot konflikta atsākšanos.
            
            
               2.   Ievērojot šā panta 1. punktu, šā lēmuma mērķi ir šādi:
               
                           a)
                        
                        
                           mazināt VIKI izplatīšanas un ļaunprātīgas izmantošanas risku Albānijā;
                        
                     
                           b)
                        
                        
                           sniegt atbalstu Bosnijai un Hercegovinai to drošības un drošuma risku mazināšanā, kuri ir saistīti ar VIKI un to munīcijas nelikumīgu glabāšanu, ļaunprātīgu izmantošanu un nelikumīgu tirdzniecību;
                        
                     
                           c)
                        
                        
                           sniegt atbalstu, lai stiprinātu Kosovas (*) Policijas esošās K-9 vienības spējas un tās tiešo ieguldījumu VIKI, munīcijas un sprāgstvielu ļaunprātīgas izmantošanas un nelikumīgas tirdzniecības novēršanā, apkarošanā un izmeklēšanā Rietumbalkānos;
                        
                     
                           d)
                        
                        
                           mazināt ieroču izplatīšanas un VIKI ļaunprātīgas izmantošanas risku Ziemeļmaķedonijas Republikā, uzlabojot novēršanas, atklāšanas, analīzes un izmeklēšanas spējas Iekšlietu ministrijā un citās valdības organizācijās;
                        
                     
                           e)
                        
                        
                           mazināt neparedzētu sprādzienu risku munīcijas novietnēs un mazināt VIKI/PMK novirzīšanu no Melnkalnes Aizsardzības ministrijas uzglabāšanas vietām;
                        
                     
                           f)
                        
                        
                           mazināt drošuma un drošības riskus, kas saistīti ar nelikumīgi glabātiem VIKI, likumīgu VIKI neatbilstīgu izmantošanu un VIKI nelikumīgu tirdzniecību Serbijā;
                        
                     
                           g)
                        
                        
                           sniegt palīdzību EDSO dalībvalstīm, lai tās labāk plānotu, īstenotu un vajadzības gadījumā pastiprinātu savas saistības, kas vērstas pret VIKI/PMK nelikumīgu izplatīšanu.
                        
                     
            
               3.   Projektā labuma guvēji ir:
               
                           a)
                        
                        
                           iestādes Dienvidaustrumeiropā, kuras ir pilnvarotas un atbildīgas par VIKI un PM nelikumīgas tirdzniecības novēršanu un apkarošanu, proti, VIKI komisijas/padomes, Iekšlietu ministrijas un tiesībaizsardzības iestādes, tādas kā policija. Citas iesaistītās iestādes ir Drošības ministrijas, prokuratūras, tiesas un brīvības atņemšanas dienesti Bosnijā un Hercegovinā, kā arī Aizsardzības ministrija Melnkalnē. Arī Serbijā projektā ir paredzēta iesaiste ar pilsoniskās sabiedrības organizācijām, kas nodarbojas ar VIKI kontroles jautājumiem (tiešie labuma guvēji);
                        
                     
                           b)
                        
                        
                           iedzīvotāji Dienvidaustrumeiropas un tās Eiropas kaimiņreģiona jurisdikcijās, kurus apdraud nelikumīgu VIKI un PM izmantošanas risks noziedzīgām darbībām, terorismam un vardarbīgai ļaunprātīgai izmantošanai (netiešie labuma guvēji);
                        
                     
                           c)
                        
                        
                           Savienības un tās dalībvalstu pilnvarotās iestādes, kas gūst labumu no pastiprinātām VIKI un PM kontroles spējām Dienvidaustrumeiropā ar cita starpā labāku informācijas apmaiņu, kā arī koordinācijas un sadarbības pasākumiem, piemēram, nelikumīgu VIKI un PM riska identificēšanu, izmeklēšanu un izsekošanu, atklāšanu un izņemšanu (netiešie labuma guvēji).
                        
                     
            
               4.   Projekta sīks apraksts ir izklāstīts šā lēmuma pielikumā.
            
         
         
            2. pants
            
               1.   Par šā lēmuma īstenošanu atbild Eiropas Savienības Augstais pārstāvis ārlietās un drošības politikas jautājumos (“AP”).
            
            
               2.   Šā lēmuma 1. pantā minēto projektu (“projekts”) tehniski īsteno EDSO Sekretariāts.
            
            
               3.   EDSO Sekretariāts savu uzdevumu veic AP vadībā. Minētajā nolūkā AP ar EDSO Sekretariātu noslēdz vajadzīgās vienošanās.
            
         
         
            3. pants
            
               1.   Finanšu atsauces summa Savienības finansētā projekta īstenošanai ir 4 208 827 EUR.
            
            
               2.   Izdevumus, ko finansē no 1. punktā noteiktās atsauces summas, pārvalda saskaņā ar procedūrām un noteikumiem, kas piemērojami Savienības vispārējam budžetam.
            
            
               3.   Komisija uzrauga 1. punktā minēto izdevumu pienācīgu pārvaldību. Minētajā nolūkā tā noslēdz vajadzīgo finansēšanas nolīgumu ar EDSO Sekretariātu. Finansēšanas nolīgumā paredz, ka EDSO Sekretariātam ir jānodrošina Savienības ieguldījuma pamanāmība, kas atbilst ieguldījuma apjomam.
            
            
               4.   Komisija iespējami drīz pēc šā lēmuma stāšanās spēkā cenšas noslēgt 3. punktā minēto finansēšanas nolīgumu. Tā informē Padomi par jebkādām grūtībām minētajā procesā un par finansēšanas nolīguma noslēgšanas dienu.
            
         
         
            4. pants
            
               1.   AP ziņo Padomei par šā lēmuma īstenošanu, pamatojoties uz EDSO Sekretariāta sagatavotiem regulāriem aprakstošiem ziņojumiem. Padomes veicamā izvērtēšana balstās uz minētajiem ziņojumiem.
            
            
               2.   Komisija ziņo par 1. pantā minētā projekta finanšu aspektiem.
            
         
         
            5. pants
            
               1.   Šis lēmums stājas spēkā tā pieņemšanas dienā.
            
            
               2.   Šis lēmums zaudē spēku 36 mēnešus pēc 3. panta 3. punktā minētā finansēšanas nolīguma noslēgšanas datuma. Tomēr, ja minētajā laikposmā nolīgums nav noslēgts, šis lēmums zaudē spēku sešus mēnešus pēc stāšanās spēkā.
            
         
         
            Briselē, 2021. gada 2. decembrī
            
               
                  Padomes vārdā –
               
               
                  priekšsēdētājs
               
               J. VRTOVEC
            
         
         
            (1)  FSC.DOC/1/00/Rev.1.
         
            (2)  FSC.DOC/1/03/Rev.1.
         
            (3)  Rietumbalkānu samitā Londonā 2018. gada 10. jūlijā tika pieņemts “Reģionālais ceļvedis nolūkā līdz 2024. gadam rast ilgtspējīgu risinājumu saistībā ar VIKI/šaujamieroču un to munīcijas nelikumīgu glabāšanu, ļaunprātīgu izmantošanu un nelikumīgu tirdzniecību Rietumbalkānos”.
         
            (4)  Padomes Lēmums (KĀDP) 2018/101 (2018. gada 22. janvāris) par ieroču eksporta efektīvas kontroles sekmēšanu (OV L 17, 23.1.2018., 40. lpp.).
         
            (5)  Padomes Lēmums (KĀDP) 2017/915 (2017. gada 29. maijs) par Savienības informēšanas darbībām, ar kurām atbalsta Ieroču tirdzniecības līguma īstenošanu (OV L 139, 30.5.2017., 38. lpp.).
         
            (6)  Padomes Lēmums (KĀDP) 2019/2111 (2019. gada 9. decembris) par atbalstu SEESAC atbruņošanās un bruņojuma kontroles darbībām Dienvidaustrumeiropā, ar kurām vājina kājnieku ieroču un vieglo ieroču un to munīcijas radīto apdraudējumu (OV L 318, 10.12.2019., 147. lpp.).
         
            (7)  Padomes Lēmums (KĀDP) 2018/1788 (2018. gada 19. novembris), ar ko atbalsta Dienvidaustrumeiropas un Austrumeiropas Informācijas apstrādes centru vieglo un kājnieku ieroču kontrolei (SEESAC), lai īstenotu Reģionālo ceļvedi par nelikumīgas ieroču tirdzniecības apkarošanu Rietumbalkānos (OV L 293, 20.11.2018., 11. lpp.).
         
            (8)  Padomes Lēmums (KĀDP) 2016/2356 (2016. gada 19. decembris) par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai (OV L 348, 21.12.2016., 60. lpp.).
         
            (9)  Padomes Lēmums 2012/662/KĀDP (2012. gada 25. oktobris) par atbalstu pasākumiem, lai samazinātu apdraudējumu, ko rada kājnieku ieroču un vieglo ieroču nelikumīga tirdzniecība un pārmērīga uzkrāšana Eiropas Drošības un sadarbības organizācijas (EDSO) reģionā (OV L 297, 26.10.2012., 29. lpp.).
         
            (10)  OV L 204, 5.8.2017., 82. lpp.
         
         
            (11)  Padomes Lēmums (KĀDP) 2019/2009 (2019. gada 2. decembris), ar ko atbalsta Ukrainas centienus sadarbībā ar EDSO apkarot ieroču, munīcijas un sprāgstvielu nelikumīgu tirdzniecību (OV L 312, 3.12.2019., 42. lpp.).
         
            (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.
      
      
         
            PIELIKUMS
            PROJEKTA DOKUMENTS
            EDSO VISAPTVEROŠA PROGRAMMA, AR KURU ATBALSTA CENTIENUS NOVĒRST UN APKAROT VIKI UN PM NELIKUMĪGU TIRDZNIECĪBU DIENVIDAUSTRUMEIROPĀ – HR(2021) 138
            1.   Konteksts
            
            Vairāk nekā trīs desmitgades valstis Dienvidaustrumeiropā ir saskārušās ar būtiskiem riskiem un problēmām saistībā ar nelikumīgu kājnieku ieroču un vieglo ieroču (VIKI) un parastās munīcijas (PM) destabilizējošu uzkrāšanu un nekontrolētu izplatību pāri to robežām un visās to teritorijās. Šiem riskiem ir plašāka negatīva ietekme uz Eiropu kopumā un ārpus tās.
            Dienvidaustrumeiropa joprojām ir problēmjoma un nopietns izaicinājums ES stratēģijā pret nelikumīgiem šaujamieročiem, kājnieku ieročiem un vieglajiem ieročiem (VIKI) un to munīciju (“ES VIKI stratēģija”). ES VIKI stratēģijā ir norādīts – “lai gan pēdējos gados ir gūti ievērojami panākumi, jo īpaši Dienvidaustrumeiropā, uzkrātais VIKI un munīcijas daudzums, nepiemēroti glabāšanas apstākļi, plaši izplatītā nelikumīga glabāšana un trūkumi īstenošanā joprojām turpina ierobežot šaujamieroču/VIKI kontroles centienu efektivitāti daudzviet Rietumbalkānos”.
            Tādējādi, atsaucoties uz Rietumbalkāniem, ES VIKI stratēģijā ir izklāstīts visaptverošs darbību kopums, piemēram, (..) “samazināt liekos VIKI un munīcijas krājumus, samazināt nelikumīgu glabāšanu, apkarot ieroču novirzīšanu un nelikumīgu tirdzniecību, uzlabot robežkontroli, nostiprināt VIKI marķēšanas, reģistrēšanas un izsekošanas spējas, kā arī spējas no tiem atbrīvoties, palielināt informētību un atbalstīt tiesībaizsardzības spējas, (..) kā arī turpinās atbalstīt valstu kontroles sistēmas un ņems vērā attiecīgas reģionālās iniciatīvas nelikumīgu VIKI un to munīcijas apkarošanai, piemēram, Reģionālo ceļvedi nolūkā līdz 2024. gadam rast ilgtspējīgu risinājumu saistībā ar VIKI/šaujamieroču un to munīcijas nelikumīgu glabāšanu, ļaunprātīgu izmantošanu un nelikumīgu tirdzniecību Rietumbalkānos; iniciatīvu, ko ir atbalstījusi Francija un Vācija.”
            Iepriekšējo konfliktu sekas reģionā, nespēja savlaicīgi un pienācīgi īstenot demobilizāciju, atbruņošanos un reintegrāciju, kā arī nepietiekami īstenotās centralizētās VIKI un PMK kontroles sistēmas izpaudās šādi:
            
                        •
                     
                     
                        nelikumīgu VIKI un PM tirdzniecība un izplatīšana Dienvidaustrumeiropas valstīs un pāri to robežām,
                     
                  
                        •
                     
                     
                        VIKI un PM nelikumīga novirzīšana,
                     
                  
                        •
                     
                     
                        nelikumīgu/kontrabandas VIKI un PM izmantošana terorisma, noziedzīgās darbībās un vardarbīgos noziegumos reģionā un ārpus tā,
                     
                  
                        •
                     
                     
                        VIKI un PM nozaudēšana un zādzība no oficiālām glabāšanas vietām un krājumiem (un tādējādi to nelikumīga izplatīšana),
                     
                  
                        •
                     
                     
                        zema pārskatatbildība un pārredzamība ar VIKI un PM saistītajā novēršanā, pārvaldībā, izpildē un kontrolē.
                     
                  EDSO dalībvalstis ir vienojušās sadarboties, lai risinātu šīs problēmas, un to darīt visaptverošā veidā. Konkrēti, EDSO dalībvalstis ir apņēmušās apkarot VIKI un PM nelikumīgu tirdzniecību un nekontrolētu izplatīšanu – saskaņā ar noteikumiem EDSO dokumentos par VIKI (FSC.DOC/1/00/Rev.1) un PM krājumiem (FSC.DOC/1/03/Rev.1).
            Lai risinātu šīs problēmas un novērstu bažas, Dienvidaustrumeiropas valstis 2019. gadā ir nosūtījušas oficiālus palīdzības lūgumus EDSO VIKI un PM kontroles jomā (1). Tos iesniedza Albānijas Iekšlietu ministrija, Bosnijas un Hercegovinas Drošības ministrija, Ziemeļmaķedonijas Republikas Iekšlietu ministrija, Melnkalnes Aizsardzības ministrija un Serbijas Iekšlietu ministrija.
            2.   Vispārējais mērķis
            
            Mazināt VIKI nelikumīgas tirdzniecības un nekontrolētas izplatības riskus Dienvidaustrumeiropā / uz to / no tās, kuri apdraud drošību un drošumu, kavējot ilgtspējīgu miera veidošanu un sociālekonomisko attīstību, kā arī veicinot kārtības sabrukumu, uzkurinot terorismu un noziedzīgu vardarbību vai izraisot konflikta atsākšanos.
            3.   Rīcības apraksts
            
            Rīcība balstās uz sistemātiskiem vajadzību novērtēšanas procesiem, kas īstenoti laikposmā no 2019. līdz 2021. gadam. Šajos procesos tika pārbaudīti palīdzības lūgumi un apstiprināta vajadzība pēc EDSO atbalsta, proti, stiprināt pilnvaroto iestāžu spējas šādās jomās:
            
                        •
                     
                     
                        informācijas pārvaldība un apmaiņa par VIKI nelikumīgas tirdzniecības novēršanu un apkarošanu,
                     
                  
                        •
                     
                     
                        suņu vienību (K-9) spējas saistībā ar nelikumīgu VIKI un PM atklāšanu un konfiscēšanu,
                     
                  
                        •
                     
                     
                        informētības palielināšana un iestāšanās par atbalstu VIKI un PM nelikumīgas tirdzniecības novēršanai un apkarošanai,
                     
                  
                        •
                     
                     
                        VIKI dezaktivēšanas regulatīvie un operatīvie satvari,
                     
                  
                        •
                     
                     
                        VIKI krājumu pārvaldība un drošība.
                     
                  Rīcība – EDSO visaptverošā programma, ar kuru atbalsta centienus novērst un apkarot VIKI un PM nelikumīgu tirdzniecību Dienvidaustrumeiropā –, kas sastāv no septiņiem EDSO projektiem, visaptveroši reaģē uz iepriekšminētajām prasībām, tostarp, pastiprinot pārrobežu/reģionālo dinamiku, lai lietderīgāk, efektīvāk un ar lielāku ietekmi novērstu un apkarotu VIKI un PM nelikumīgu tirdzniecību. Projekti tika izstrādāti ciešā sadarbībā starp pilnvarotajām iestādēm, EDSO Konfliktu novēršanas centru un EDSO operācijām uz vietas Dienvidaustrumeiropā.
            EDSO visaptverošā programma ar saviem projektiem atbalsta ES VIKI stratēģiju, jo īpaši starptautisko sadarbību un palīdzību saistībā ar Rietumbalkāniem.
            Projektu mērķis ir arī mazināt un novērst VIKI un to munīcijas nelikumīgas tirdzniecības negatīvo ietekmi uz ilgtspējīgu attīstību, tādējādi stiprinot ANO ilgtspējīgas attīstības mērķus, piemēram:
            
                        •
                     
                     
                        5. mērķi. Panākt dzimumu līdztiesību un nodrošināt pilnvērtīgas iespējas visām sievietēm un meitenēm (piem., 5.2. mērķrādītājs); un
                     
                  
                        •
                     
                     
                        16. mērķi. Veicināt miermīlīgu un iekļaujošu sabiedrību ilgtspējīgai attīstībai, nodrošināt taisnīgas tiesas pieejamību visiem un izveidot efektīvas, atbildīgas un iekļaujošas institūcijas visos līmeņos (piem., 16.1., 16.4. un 16.a mērķrādītājs).
                     
                  Turklāt priekšlikumi ir saskaņoti ar “Ceļvedi nolūkā līdz 2024. gadam rast ilgtspējīgu risinājumu saistībā ar VIKI un to munīcijas nelikumīgu glabāšanu, ļaunprātīgu izmantošanu un nelikumīgu tirdzniecību Rietumbalkānos” (2), kā arī koordinēti ar attiecīgajām ieinteresētajām personām, kuras atbalsta ceļvedi un pārrauga tā īstenošanu. Priekšlikums arī papildina un tādējādi atbalsta Dienvidaustrumeiropas iestādes, lai tās ievērotu ES stratēģiju pret nelikumīgiem šaujamieročiem, VIKI un to munīciju (2018. gads), jo īpaši darbības Rietumbalkānos.
            3.1.   Projekts Nr. 1. Palīdzība Albānijas Republikas valsts iestādēm mazināt VIKI izplatīšanas un ļaunprātīgas izmantošanas risku
            
            3.1.1.   Mērķis
            
            Projekta mērķis ir mazināt VIKI izplatīšanas un ļaunprātīgas izmantošanas risku Albānijā.
            3.1.2.   Apraksts
            
            Nekontrolētas VIKI, munīcijas un sprāgstvielu izplatīšanas un glabāšanas sekas joprojām nopietni apdraud Albānijas sabiedrības drošību, sociālo un ekonomisko attīstību. Slikti kontrolēti un nelikumīgi VIKI ir atbalsts noziedzīgiem elementiem un organizētajai noziedzībai, veicinot vardarbību un nedrošību. Visiem šiem aspektiem ir negatīva ietekme uz drošību un uzticības veicināšanas pasākumiem valstī un reģionā. Albānija 2019. gada oktobrī lūdza palīdzību EDSO Drošības sadarbības forumā.
            EDSO pārbaudīja spēju nepietiekamību šādās jomās:
            
                        a)
                     
                     
                        tiesiskais un regulatīvais satvars šaujamieroču dezaktivēšanai un tā pienācīga īstenošana, uzlabojot infrastruktūras, aprīkošanas un apmācības elementus;
                     
                  
                        b)
                     
                     
                        Albānijas Valsts policijas suņu (K9) pakalpojumi VIKI, munīcijas un sprāgstvielu atklāšanā;
                     
                  
                        c)
                     
                     
                        sabiedrības informētības palielināšana par VIKI ļaunprātīgas izmantošanas un izplatīšanas briesmām.
                     
                  ES Padomes finansējums tiks izmantots, lai novērstu spēju nepietiekamību a)–c) punktā.
            Projekta atbalsta saņēmēji ir ne tikai Albānijas iedzīvotāji, bet arī daudzas valsts iestādes, kas ir pilnvarotas VIKI kontroles jomā, jo īpaši Valsts VIKI komisija, Albānijas Republikas Iekšlietu ministrija (IM) un Albānijas Valsts policija.
            3.1.3.   Gaidāmie rezultāti
            
            Rezultāts Nr. 1. Ir uzlabots Albānijas Republikas tiesiskais regulējums VIKI un dezaktivēšanas jautājumos.
            Rādītāji:
            
                        —
                     
                     
                        Pastāv normatīvs satvars VIKI kontrolei saskaņā ar starptautiskajiem standartiem
                     
                  
                        —
                     
                     
                        Pastāv VIKI dezaktivēšanas iekārtas un prakse, kas darbojas saskaņā ar EDSO saistībām un starptautiskajiem standartiem
                     
                  
                        —
                     
                     
                        Apmācību skaits un to cilvēku skaits, kas apmācīti dezaktivizēt vai pārraudzīt dezaktivācijas procesu
                     
                  Rezultāts Nr. 2. Ir uzlabotas Albānijas policijas spējas atklāt ieročus un sprāgstvielas.
            Rādītāji:
            
                        —
                     
                     
                        Pastāv normatīvs satvars, kas veicina K9 spējas saskaņā ar starptautiskajiem standartiem
                     
                  
                        —
                     
                     
                        Pastāv K9 iekārtas un infrastruktūra saskaņā ar starptautiskajiem standartiem un EDSO ieteikumiem
                     
                  
                        —
                     
                     
                        Apmācību skaits un apmācīto cilvēku skaits
                     
                  Rezultāts Nr. 3. Tiek palielināta sabiedrības informētība par briesmām un VIKI, kā arī VIKI kontroles jautājumiem.
            Rādītāji:
            
                        —
                     
                     
                        Tādu publicētu norādījumu vai regulējuma dokumentu skaits, kas attiecas uz sabiedrības informētību un informēšanu (t. i., komunikācijas stratēģija par VIKI)
                     
                  
                        —
                     
                     
                        Atjauninātu sabiedrības informētības un informēšanas kampaņu skaits par VIKI, munīcijas un sprāgstvielu kontroles nozīmi un riskiem, kas saistīti ar to nelikumīgu glabāšanu un ļaunprātīgu izmantošanu, – saskaņā ar pieņemto komunikācijas stratēģiju par VIKI
                     
                  
                        —
                     
                     
                        Mērķauditorijas procentuālā daļa (sadalījumā pa dzimumiem), kura apzinās VIKI ļaunprātīgas izmantošanas riskus
                     
                  3.1.4.   Darbības
            
            3.1.4.1.   Darbība, kas saistīta ar Albānijas Republikas tiesiskā regulējuma uzlabošanu VIKI un dezaktivēšanas jautājumos.
            Darbībā tiks ietverts:
            
                        —
                     
                     
                        Atbalsts noteikumu par dezaktivēšanu un to īstenošanas rīcības plāna izstrādei
                     
                  
                        —
                     
                     
                        Atbalsts VIKI dezaktivēšanas pienācīgas īstenošanas un pārraudzības mehānismu izveidei
                     
                  
                        —
                     
                     
                        Atbalsts apmācības rokasgrāmatas izstrādei par VIKI dezaktivēšanu un valsts un starptautiskas apmācības nodrošināšana vietējiem praktiķiem
                     
                  3.1.4.2.   Darbība, kas saistīta ar Albānijas policijas spēju uzlabošanu nelikumīgu ieroču un sprāgstvielu atklāšanā.
            Darbībā tiks ietverts:
            
                        —
                     
                     
                        Standarta operāciju procedūru (SOP) izstrāde K9 spēju izmantošanai VIKI atklāšanā, kā arī K9 ģenerālplāna izstrāde šo spēju modernizācijai
                     
                  
                        —
                     
                     
                        Mācību programma par SOP piemērošanu, lai izmantotu K9 spējas VIKI atklāšanā
                     
                  
                        —
                     
                     
                        K9 vienības aprīkojuma nodrošināšanas palīdzība un infrastruktūras modernizācija
                     
                  
                        —
                     
                     
                        Infrastruktūras modernizācijas īstenošana attiecībā uz suņu audzētavām, biroju iekārtām un K9 perimetru, kā arī K9 vienību aprīkojuma iegādi un nodošanu, lai palielinātu atklāšanas spējas
                     
                  
                        —
                     
                     
                        Platformas nodrošināšana K9 spēju izmantošanas veicināšanai, organizējot konkursus valsts un reģionālā līmenī
                     
                  3.1.4.3.   Darbība, kas saistīta ar sabiedrības informētības palielināšanu par VIKI briesmām un VIKI kontroles jautājumiem
            Darbībā tiks ietverts:
            
                        —
                     
                     
                        Atbalsts koordinētas informētības palielināšanas un komunikācijas stratēģijas izstrādei
                     
                  
                        —
                     
                     
                        Atbalsts informētības palielināšanas un komunikācijas stratēģijas īstenošanai
                     
                  3.2.   Projekts Nr. 2. To drošības un drošuma risku novēršana, ko rada VIKI un to munīcijas nelikumīga glabāšana, ļaunprātīga izmantošana un nelikumīga tirdzniecība Bosnijā un Hercegovinā
            
            3.2.1.   Mērķis
            
            Projekta mērķis ir sniegt atbalstu Bosnijai un Hercegovinai to drošības un drošuma risku mazināšanā, kuri ir saistīti ar VIKI un to munīcijas nelikumīgu glabāšanu, ļaunprātīgu izmantošanu un nelikumīgu tirdzniecību.
            3.2.2.   Apraksts
            
            Projekts pievēršas augstas prioritātes vajadzībām, kas norādītas Drošības ministrijas palīdzības lūgumā (2019. gads), un tā mērķis ir palīdzēt Bosnijai un Hercegovinai mazināt drošības un drošuma riskus, kas saistīti ar VIKI, munīcijas un sprāgstvielu nelikumīgu glabāšanu, ļaunprātīgu izmantošanu un nelikumīgu tirdzniecību, tādējādi veicinot drošību un stabilitāti valstī un plašākā reģionā.
            EDSO pārbaudīja spēju nepietiekamību šādās jomās:
            
                        a)
                     
                     
                        tiesībaizsardzības iestāžu VIKI un munīcijas glabāšanas infrastruktūra, tostarp fiziskā drošība un krājumu pārvaldības procedūras un prakse;
                     
                  
                        b)
                     
                     
                        iestāžu informētības palielināšana un informēšana par VIKI kontroli, atbalstot VIKI kontroles koordinācijas padomi, tostarp metodoloģisku pieeju un pārraudzības un izvērtēšanas instrumentu kopumu;
                     
                  
                        c)
                     
                     
                        tiesībaizsardzības iestāžu suņu spējas VIKI, munīcijas un sprāgstvielu atklāšanai, tostarp to plānošana, tiesiskais un operatīvais regulējums, aprīkojums un infrastruktūra, kā arī apmācības elementi;
                     
                  
                        d)
                     
                     
                        tādu ar VIKI saistītu datu pieejamība un salīdzināmība, kas vajadzīgi efektīvai politikas veidošanai un operatīvai reaģēšanai;
                     
                  
                        e)
                     
                     
                        VIKI dezaktivēšana, tostarp tiesiskais un regulatīvais satvars, apmācība, aprīkojums un infrastruktūras elementi.
                     
                  ES Padomes finansējums tiks izmantots, lai novērstu spēju nepietiekamību c) un d) punktā.
            Projekta atbalsta saņēmēji ir ne tikai Bosnijas un Hercegovinas iedzīvotāji, bet arī daudzas valsts iestādes, kas ir pilnvarotas VIKI kontroles jomā, proti, tiesībaizsardzības iestādes, tostarp vienību un kantonu iekšlietu ministrijas (IM)/policijas aģentūras, VIKI kontroles koordinācijas padome, Bosnijas un Hercegovinas Drošības ministrija, kā arī prokuratūras, tiesas un brīvības atņemšanas dienesti.
            3.2.3.   Gaidāmie rezultāti
            
            Rezultāts Nr. 1. Ir nostiprinātas tiesībaizsardzības K9 spējas VIKI, munīcijas un sprāgstvielu atklāšanai.
            Rādītāji:
            
                        —
                     
                     
                        Izstrādātā ģenerālplāna par nepieciešamā tiesiskā, infrastruktūras un operatīvā satvara izstrādi K9 vienībām īstenošanas rādītājs
                     
                  
                        —
                     
                     
                        To stažieru procentuālais daudzums, kuriem ir prasmes, kas vajadzīgas SOP efektīvai piemērošanai
                     
                  
                        —
                     
                     
                        Saskaņā ar EDSO vajadzību novērtējumu modernizēto K9 vienību/objektu skaits
                     
                  Rezultāts Nr. 2. Ir izstrādāta integrēta VIKI un munīcijas starpiestāžu lietu datubāze un izsekošanas sistēma.
            Rādītāji:
            
                        —
                     
                     
                        Datu vākšanas metožu sadarbspējas/saderības pakāpe
                     
                  
                        —
                     
                     
                        Pastāv funkcionāla starpiestāžu IT sistēma, kas ļauj integrēti vākt un analizēt ar VIKI un munīciju saistītu lietu datus
                     
                  3.2.4.   Darbības
            
            3.2.4.1.   Darbība, kas saistīta ar tiesībaizsardzības K9 spēju stiprināšanu, lai atklātu VIKI, munīciju un sprāgstvielas.
            Darbībā tiks ietverts:
            
                        —
                     
                     
                        Atbalsts darba grupu un koordinācijas sanāksmju organizēšanai, lai izstrādātu K9 spēju veidošanas ģenerālplānu
                     
                  
                        —
                     
                     
                        Atbalsts vajadzīgo tiesisko un operatīvo satvaru izstrādei, lai izmantotu K9 spējas VIKI atklāšanā
                     
                  
                        —
                     
                     
                        K9 infrastruktūras modernizācija un vajadzīgā aprīkojuma nodrošināšana
                     
                  
                        —
                     
                     
                        Mācību programmas organizēšana par SOP piemērošanu, lai izmantotu K9 spējas VIKI atklāšanā
                     
                  
                        —
                     
                     
                        Platformas izveide K9 spēju izmantošanas veicināšanai, organizējot konkursus valsts un reģionālā līmenī
                     
                  3.2.4.2.   Darbība, kas saistīta ar integrētas VIKI un munīcijas starpiestāžu lietu datubāzes un izsekošanas sistēmas izstrādi.
            Darbībā tiks ietverts:
            
                        —
                     
                     
                        Atbalsts attiecīgu tiesībaizsardzības un tiesu iestāžu juridisko un statistikas modeļu novērtējumam integrētas VIKI un munīcijas starpiestāžu uzskaites sistēmas izveidē
                     
                  
                        —
                     
                     
                        Atbalsts Bosnijas un Hercegovinas VIKI uzskaites sistēmas izveidei
                     
                  
                        —
                     
                     
                        Mācību organizēšana VIKI izsekošanas sistēmas tiesu un tiesībaizsardzības iestāžu lietotājiem
                     
                  3.3.   Projekts Nr. 3. Atbalsts Kosovas (*)
               policijas K-9 spēju stiprināšanai, kas vajadzīgas, lai atklātu un konfiscētu VIKI, munīciju un sprāgstvielas
            
            3.3.1.   Mērķis
            
            Projekta mērķis ir sniegt atbalstu, lai stiprinātu Kosovas policijas esošās K-9 vienības spējas un tās tiešo ieguldījumu VIKI, munīcijas un sprāgstvielu ļaunprātīgas izmantošanas un nelikumīgas tirdzniecības novēršanā, apkarošanā un izmeklēšanā Rietumbalkānos.
            3.3.2.   Apraksts
            
            Projekts tika izstrādāts, ņemot vērā Kosovas VIKI kontroles stratēģiju, kas pievienota rīcības plānam. Tā mērķis ir sniegt atbalstu, lai stiprinātu Kosovas policijas esošās K-9 vienības spējas un tās tiešo ieguldījumu VIKI, munīcijas un sprāgstvielu ļaunprātīgas izmantošanas un nelikumīgas tirdzniecības novēršanā, apkarošanā un izmeklēšanā Rietumbalkānos.
            Projekta mērķis būs pievērsties pārbaudītu spēju nepietiekamībai K9 dienestos, lai novērstu, apkarotu un izmeklētu VIKI ļaunprātīgu izmantošanu un nelikumīgu tirdzniecību, tostarp tiesiskajam regulējumam, K9 komandu operatīvajai izmantošanai, cilvēkresursu, infrastruktūras un transporta resursu trūkumam.
            Projekta atbalsta saņēmēji ir ne tikai Kosovas iedzīvotāji, bet arī Kosovas policija.
            3.3.3.   Gaidāmie rezultāti
            
            Rezultāts Nr. 1. Tiek uzlabots K-9 vienības regulatīvais un apmācības satvars, kā arī infrastruktūra un aprīkojums, lai efektīvāk un lietderīgāk novērstu, apkarotu un izmeklētu VIKI, munīcijas un sprāgstvielu ļaunprātīgu izmantošanu un nelikumīgu tirdzniecību
            Rādītāji:
            
                        —
                     
                     
                        Pastāv K-9 vienības regulatīvais un apmācības satvars
                     
                  
                        —
                     
                     
                        Pastāv modernizēta K-9 vienības infrastruktūra un aprīkojums
                     
                  3.3.4.   Darbības
            
            3.3.4.1.   Darbība, kas saistīta ar to, ka tiek uzlabots K-9 vienības regulatīvais un apmācības satvars, kā arī infrastruktūra un aprīkojums, lai efektīvāk un lietderīgāk novērstu, apkarotu un izmeklētu VIKI, munīcijas un sprāgstvielu ļaunprātīgu izmantošanu un nelikumīgu tirdzniecību.
            Darbībā tiks ietverts:
            
                        —
                     
                     
                        Darba grupas K-9 spēju uzlabošanai izveide un darbības
                     
                  
                        —
                     
                     
                        Mācību apmeklējumu veikšana ar partneriem, kuriem ir moderna sistēma meklēšanas suņu izmantošanai VIKI, munīcijas un sprāgstvielu jomā
                     
                  
                        —
                     
                     
                        Atbalsta sniegšana atbalsta saņēmēja apmācības nodaļai mācību plāna izstrādē, tādas mācību metodikas izstrāde, kas tiks pilnībā integrēta K9 vienību SOP apmācības un K9 operāciju vajadzībām, un mācību ekspertu loka izveide
                     
                  
                        —
                     
                     
                        Atbalsts nepieciešamās infrastruktūras un aprīkojuma nodrošināšanai K-9 vienības apmācībai, taktiskajam un operatīvajam sniegumam
                     
                  
                        —
                     
                     
                        Specializētas un padziļinātas apmācības nodrošināšana kinologiem
                     
                  3.4.   Projekts Nr. 4. Palīdzība Ziemeļmaķedonijas Republikas valsts iestādēm mazināt ieroču izplatīšanas un VIKI ļaunprātīgas izmantošanas risku
            
            3.4.1.   Mērķis
            
            Projekta mērķis ir mazināt ieroču izplatīšanas un VIKI ļaunprātīgas izmantošanas risku Ziemeļmaķedonijas Republikā, uzlabojot novēršanas, atklāšanas, analīzes un izmeklēšanas spējas Iekšlietu ministrijā un citās valdības organizācijās.
            3.4.2.   Apraksts
            
            Projekts tika izstrādāts, lai reaģētu uz Ziemeļmaķedonijas Republikas valdības palīdzības lūgumu (2019. gads) stiprināt valsts VIKI lietu komisijas spējas un veidot policijas departamenta K9 vienības spējas ieroču un sprāgstvielu atklāšanā.
            EDSO pārbaudīja spēju nepietiekamību šādās jomās:
            
                        a)
                     
                     
                        Iekšlietu ministrijas operatīvās K9 spējas atklāt VIKI nelikumīgu izplatīšanu;
                     
                  
                        b)
                     
                     
                        iestādes iekšējās, starpiestāžu un pārrobežu sadarbības un koordinācijas mehānisms VIKI nelikumīgas tirdzniecības novēršanā un apkarošanā;
                     
                  
                        c)
                     
                     
                        VIKI kontroles jautājumu analīze stratēģiskā un operatīvā līmenī;
                     
                  
                        d)
                     
                     
                        koordinēta sabiedrības informēšana un informētība par riskiem, kas saistīti ar VIKI ļaunprātīgu izmantošanu Ziemeļmaķedonijas Republikā, tostarp valsts VIKI lietu komisijas centieni.
                     
                  ES Padomes finansējums tiks izmantots, lai novērstu spēju nepietiekamību a), b) un c) punktā.
            Projekta atbalsta saņēmēji ir ne tikai Ziemeļmaķedonijas Republikas iedzīvotāji, bet arī daudzas valsts iestādes, kas ir pilnvarotas VIKI kontroles jomā, proti, valsts VIKI lietu komisija (3), Iekšlietu ministrija un policija.
            3.4.3.   Gaidāmie rezultāti
            
            Rezultāts Nr. 1. Ir uzlabotas Ziemeļmaķedonijas Republikas Iekšlietu ministrijas un VIKI lietu komisijas regulatīvās, operatīvās un starpaģentūru sadarbības spējas VIKI izplatīšanas apkarošanā/risināšanā.
            Rādītāji:
            
                        —
                     
                     
                        Pastāv tiesiskais regulējums attiecībā uz K9
                     
                  
                        —
                     
                     
                        Ieviesto un funkcionāli spējīgo K9 reģionālo pakalpojumu skaits
                     
                  
                        —
                     
                     
                        Informācijas apmaiņa reāllaikā notiek gan policijā, gan ar Dienvidaustrumeiropas Policijas sadarbības konvencijas valstīm
                     
                  
                        —
                     
                     
                        Mērķauditorijas procentuālā daļa (sadalījumā pa dzimumiem), kura apzinās VIKI ļaunprātīgas izmantošanas riskus
                     
                  
                        —
                     
                     
                        Informētības palielināšanas pasākumos informēto sieviešu un vīriešu skaits
                     
                  3.4.4.   Darbības
            
            3.4.4.1.   Atbalsts nelikumīgu VIKI atklāšanas spēju palielināšanai Iekšlietu ministrijā, efektīvi izvietojot K9 aktīvus
            Darbībā tiks ietverts:
            
                        —
                     
                     
                        K9 pakalpojumu vienību aprīkojuma nodrošināšanas palīdzība un infrastruktūras modernizācija centrālā un reģionālā līmenī, tostarp modernizēta VIKI glabātava un IT infrastruktūra ne vairāk kā piecos (5) objektos (arsenālos), kas piesaistīti Ziemeļmaķedonijas Republikas Iekšlietu ministrijas K-9 vienībām
                     
                  
                        —
                     
                     
                        SOP izstrāde un noteikumu atjaunināšana K9 spēju izmantošanai VIKI atklāšanā
                     
                  
                        —
                     
                     
                        Mācību programma par SOP piemērošanu, lai izmantotu K9 spējas VIKI atklāšanā
                     
                  
                        —
                     
                     
                        Platformas nodrošināšana K9 spēju izmantošanas veicināšanai, organizējot konkursus valsts un reģionālā līmenī
                     
                  3.4.4.2.   Atbalsts reāllaika informācijas apmaiņas sistēmas izmēģinājumiem VIKI nelikumīgas tirdzniecības apkarošanā
            Darbībā tiks ietverts:
            
                        —
                     
                     
                        Aprīkojuma nodrošināšanas palīdzība, informācijas apmaiņas sistēmu fiziskā infrastruktūra un IKT modernizācija piecos (5) izraudzītos policijas un muitas sadarbības centros
                     
                  
                        —
                     
                     
                        SOP izstrāde par reāllaika informācijas apmaiņu saistībā ar VIKI incidentiem
                     
                  
                        —
                     
                     
                        Mācību programma par SOP piemērošanu attiecībā uz reāllaika informācijas apmaiņu saistībā ar VIKI incidentiem
                     
                  
                        —
                     
                     
                        Personāla apmaiņas programma (stažēšanās)
                     
                  
                        —
                     
                     
                        Policijas un muitas sadarbības centra konferences organizēšana
                     
                  3.4.4.3.   Atbalsts valsts VIKI lietu komisijas operatīvo un analītisko spēju attīstīšanai VIKI nelikumīgas tirdzniecības apkarošanā
            Darbībā tiks ietverts:
            
                        —
                     
                     
                        Aģentūru sadarbības darbsemināra par VIKI kontroles režīmu organizēšana
                     
                  
                        —
                     
                     
                        Orientējošas rokasgrāmatas izstrāde komisijas locekļiem
                     
                  
                        —
                     
                     
                        VIKI kontroles stāvokļa analīze, tostarp SOP izstrāde par datu vākšanu, informācijas izsekošanu un ziņošanu, kā arī lietu pārvaldības sistēmas izstrāde VIKI analīzes atvieglošanai
                     
                  3.5.   Projekts Nr. 5. Ar VIKI/PMK saistīto drošuma un drošības risku mazināšana Melnkalnē
            
            3.5.1.   Mērķis
            
            Projekta mērķis ir mazināt neparedzētu sprādzienu risku munīcijas novietnēs un VIKI/PMK novirzīšanu no Melnkalnes Aizsardzības ministrijas uzglabāšanas vietām.
            3.5.2.   Apraksts
            
            Melnkalne saskaras ar neparedzētu sprādzienu risku munīcijas novietnēs, VIKI/PMK nelikumīgas tirdzniecības un nekontrolētas izplatīšanas risku. Tas ir apstiprināts dažādos EDSO ekspertu apmeklējumos pēdējos gados. Melnkalnes Aizsardzības ministrija ir pievērsusies minētajiem jautājumiem savā ģenerāldokumentā, kas paredz vēlamo galīgo stāvokli. Lieko ieroču un sprādzienbīstamu priekšmetu iznīcināšana pārredzamā veidā un ilgtspējīgas aprites cikla pārvaldības sistēmas izstrāde ieročiem, sprāgstvielām un sprādzienbīstamiem priekšmetiem. Melnkalne 2019. gadā lūdza palīdzību EDSO Drošības sadarbības forumā (FSC).
            EDSO pārbaudīja spēju nepietiekamību šādās jomās:
            
                        a)
                     
                     
                        VIKI un parastās munīcijas aprites cikla pārvaldības pieejas nodrošināšana, ietverot pastāvīgu apmācību un zināšanu nodošanu, munīcijas uzraudzības satvaru un starpiestāžu koordināciju un sadarbību;
                     
                  
                        b)
                     
                     
                        b) droša parastās munīcijas transportēšana saskaņā ar starptautiskajiem standartiem.
                     
                  ES Padomes finansējums tiks izmantots, lai novērstu spēju nepietiekamību a) un b) punktā.
            Projekta atbalsta saņēmēji ir ne tikai Melnkalnes iedzīvotāji, bet arī Melnkalnes Aizsardzības un bruņoto spēku ministrija.
            3.5.3.   Gaidāmie rezultāti
            
            Rezultāts Nr. 1. Tiek uzlabotas Aizsardzības ministrijas un citu atbildīgu un taisnīgu valdības struktūru stratēģiskās, apmācības un koordinācijas spējas VIKI/PMK pārvaldības jomā.
            Rādītāji:
            
                        —
                     
                     
                        Aizsardzības ministrijas darbinieku skaits attiecīgajās izglītības/apmācības iestādēs un operatīvajās vienībās ar uzlabotām spējām atbalstīt VIKI/PMK pārvaldību un rīcību ar tiem
                     
                  
                        —
                     
                     
                        To VIKI/PMK darbību skaits, kuras Melnkalne koordinē ar izraudzītu struktūru starpniecību
                     
                  
                        —
                     
                     
                        Pastāv pagaidu kontroles struktūra
                     
                  Rezultāts Nr. 2. Tiek palielinātas spējas VIKI/PMK transportēt drošā un aizsargātā veidā saskaņā ar Eiropas valstu nolīgumu par bīstamo kravu starptautiskajiem pārvadājumiem ar autotransportu (ADR nolīgums).
            Rādītāji:
            
                        —
                     
                     
                        To projekta atbalsta saņēmēju darbinieku skaits, kuriem ir lielāka kompetence VIKI/PMK transportēšanā
                     
                  
                        —
                     
                     
                        Pastāv organizatoriskajā satvarā iestrādāta VIKI/PMK transportēšanas sistēma
                     
                  
                        —
                     
                     
                        
                           ADR nolīguma atbilstības prasību analīze ar ieteikumiem, kas sniegti Melnkalnes Aizsardzības ministrijai
                     
                  3.5.4.   Darbības
            
            3.5.4.1.   Darbība, kas saistīta ar Aizsardzības ministrijas un citu atbildīgu un taisnīgu valdības struktūru stratēģisko, apmācības un koordinācijas spēju uzlabošanu VIKI/PMK pārvaldības jomā.
            Darbībā tiks ietverts:
            
                        —
                     
                     
                        Zināšanu nodošana par starptautisko labo praksi VIKI/PMK pārvaldības jomā
                     
                  
                        —
                     
                     
                        Melnkalnes Aizsardzības ministrijas programmas konsultēšana un koordinācija atsevišķās VIKI/PMK ilgtspējīgas aprites cikla pārvaldības jomās
                     
                  
                        —
                     
                     
                        Tehniska konsultēšana par valsts VIKI/PMK pārvaldības kontroles mehānismiem
                     
                  3.5.4.2.   Darbība, kas saistīta ar apmācības un aprīkojuma programmu, lai izveidotu VIKI/PMK transportēšanas spējas Melnkalnē saskaņā ar ADR nolīgumu (Eiropas valstu nolīgums par bīstamo kravu starptautiskajiem pārvadājumiem ar autotransportu).
            Darbībā tiks ietverts:
            
                        —
                     
                     
                        Prasību analīzes izstrāde kopīgi ar Melnkalnes Aizsardzības ministriju, lai pilnībā ievērotu ADR nolīgumu
                     
                  
                        —
                     
                     
                        Divu ADR nolīguma prasībām atbilstošu kravas automobiļu iepirkums, tostarp iepazīšanās apmācība, tehniskās apkopes un rezerves daļu līgums
                     
                  3.6.   Projekts Nr. 6. Pievēršanās drošuma un drošības riskiem, kas saistīti ar VIKI nelikumīgu glabāšanu, ļaunprātīgu izmantošanu un nelikumīgu tirdzniecību Serbijā
            
            3.6.1.   Mērķis
            
            Projekta mērķis ir mazināt drošuma un drošības riskus, kas saistīti ar nelikumīgi glabātiem VIKI, likumīgu VIKI neatbilstīgu izmantošanu un VIKI nelikumīgu tirdzniecību.
            3.6.2.   Apraksts
            
            Projekts tika izstrādāts, lai reaģētu uz Serbijas Iekšlietu ministrijas palīdzības lūgumu (2019. gads) risināt problēmas saistībā ar VIKI nekontrolētu izplatīšanu un nelikumīgu glabāšanu, kas rada būtisku apdraudējumu drošībai un drošumam Serbijā. Šīs problēmas veicina noziedzības un smagas organizētās noziedzības izplatīšanos, jo sekmē vardarbību, apdraudošu rīcību un terorismu. Tām ir arī līdzīga negatīva ietekme uz uzticības veicināšanas pasākumiem valstī, un tās ir drauds ar dzimumu saistītas vardarbības kontekstā.
            EDSO pārbaudītās vajadzības VIKI nelikumīgas tirdzniecības apkarošanā:
            
                        a)
                     
                     
                        stiprināt policijas spējas veikt izpratnes veicināšanas kampaņas par VIKI kontroli un savākšanu, tādējādi palīdzot samazināt nelikumīgi glabāto ieroču daudzumu, kavējot VIKI ļaunprātīgu izmantošanu, vienlaikus palielinot Serbijas iedzīvotāju drošumu;
                     
                  
                        b)
                     
                     
                        stiprināt Iekšlietu ministrijas K9 spējas atklāt ieročus un sprāgstvielas, i) izveidojot vajadzīgo tiesisko regulējumu, ii) novērtējot un attīstot spējas un iii) iepērkot īpašu aprīkojumu un veidojot infrastruktūru;
                     
                  
                        c)
                     
                     
                        Ieroču un munīcijas likuma un Ieroču dezaktivēšanas noteikumu kopuma grozījumi, a) novērtējot spējas un tehniskās iespējas; un b) sniedzot tehnisku palīdzību noteikumu kopuma izstrādē.
                     
                  ES Padomes finansējums tiks izmantots, lai novērstu spēju nepietiekamību a)–c) punktā.
            Projekta atbalsta saņēmēji ir ne tikai Serbijas iedzīvotāji, bet arī VIKI padome, Iekšlietu ministrija, policija un pilsoniskās sabiedrības organizācijas, kas nodarbojas ar VIKI kontroles jautājumiem.
            3.6.3.   Gaidāmie rezultāti
            
            Rezultāts Nr. 1. Ir izveidota Iekšlietu ministrijas partnerība ar pilsoniskās sabiedrības organizācijām un sabiedrības informēšanas mehānisms, lai novērstu VIKI ļaunprātīgu izmantošanu.
            Rādītāji:
            
                        —
                     
                     
                        Valsts un vietējā līmeņa izpratnes veicināšanas iniciatīvu par VIKI izplatīšanas briesmām skaits
                     
                  
                        —
                     
                     
                        Daudzaģentūru sadarbības mehānismu pastāvēšana un izmantošana
                     
                  
                        —
                     
                     
                        Valsts un vietējās TV un radio stacijās pārraidīto publisko sociālo paziņojumu skaits
                     
                  
                        —
                     
                     
                        To jauniešu skaits no mērķa pilsētām, kuri ir informēti par VIKI briesmām, izmantojot seminārus un informatīvus materiālus
                     
                  Rezultāts Nr. 2. Dezaktivēšanas tiesiskais regulējums ir uzlabots un saskaņots ar starptautiskajiem standartiem un paraugpraksi
            Rādītāji:
            
                        —
                     
                     
                        Ar darba grupu apmainās ar starptautiskajiem standartiem un paraugpraksi
                     
                  
                        —
                     
                     
                        Tādu noteikumu projektu pastāvēšana, kuros ir iestrādāti ieguldījumi un ieteikumi
                     
                  
                        —
                     
                     
                        Par noteikumu projektiem apspriežas ar pilsoniskās sabiedrības organizācijām
                     
                  Rezultāts Nr. 3. Iekšlietu ministrijas K9 vienību spējas atklāt VIKI, munīciju un sprāgstvielas ir uzlabotas saskaņā ar cilvēktiesību standartiem.
            Rādītāji:
            
                        —
                     
                     
                        Pastāv darba plāns Iekšlietu ministrijas K9 vienību spēju uzlabošanai
                     
                  
                        —
                     
                     
                        Sanāksmju skaits par K9 policijas vienību un citu svarīgu ieinteresēto tiesībaizsardzības iestāžu starpaģentūru sadarbību, informācijas apmaiņu un sadarbspēju VIKI, munīcijas un sprāgstvielu atklāšanā
                     
                  
                        —
                     
                     
                        Pastāv uzlabota K9 mācību metodika un mācību programmas saskaņā ar starptautiskajiem standartiem
                     
                  
                        —
                     
                     
                        To K9 mācību instruktoru un kinologu skaits, kas apmācīti saskaņā ar starptautiskajiem standartiem
                     
                  3.6.4.   Darbības
            
            3.6.4.1.   Darbība, kas saistīta ar to, ka tiek izveidota Iekšlietu ministrijas partnerība ar pilsoniskās sabiedrības organizācijām un sabiedrības informētības mehānisms attiecībā uz VIKI ļaunprātīgas izmantošanas novēršanu.
            Darbībā tiks ietverts:
            
                        —
                     
                     
                        Ekspertu sanāksme par partnerību veidošanu ar elektroniskajiem un drukātajiem medijiem un VIKI ļaunprātīgas izmantošanas novēršanas mehānismu apzināšanu
                     
                  
                        —
                     
                     
                        Sociālo mediju platformas izveide un atbalsts mediju kampaņām par VIKI izplatīšanas novēršanu un ieroču atbildīgu turēšanu īpašumā
                     
                  
                        —
                     
                     
                        Izpratnes veicināšanas darbību veikšana valsts un kopienas līmenī
                     
                  3.6.4.2.   Darbības, kas saistītas ar dezaktivēšanas tiesisko regulējumu, ir uzlabotas un saskaņotas ar starptautiskajiem standartiem un paraugpraksi
            Darbībā tiks ietverts:
            
                        —
                     
                     
                        Ekspertu konsultāciju un loģistikas atbalsta sniegšana darba grupas sanāksmēm par dezaktivēšanu
                     
                  
                        —
                     
                     
                        Pašreizējo dezaktivēšanas tiesību aktu novērtējums un to praktiskās īstenošanas izvērtējums
                     
                  
                        —
                     
                     
                        Darbseminārs par paraugpraksi un atziņām, kas gūtas dezaktivēšanas normatīvā satvara izstrādē un īstenošanā
                     
                  
                        —
                     
                     
                        Apmācību un aprīkojuma programma VIKI dezaktivēšanas jomā
                     
                  3.6.4.3.   Darbības, kas saistītas ar Iekšlietu ministrijas K9 vienību spēju uzlabošanu VIKI, munīcijas un sprāgstvielu atklāšanā saskaņā ar cilvēktiesību standartiem
            Darbībā tiks ietverts:
            
                        —
                     
                     
                        Ekspertu konsultāciju un atbalsta sniegšana darba grupas sanāksmēm K9 spēju uzlabošanai
                     
                  
                        —
                     
                     
                        Darba plāna izstrāde Iekšlietu ministrijas K9 vienību spēju uzlabošanai
                     
                  
                        —
                     
                     
                        K9 vienību aprīkojuma un pakalpojumu izstrāde, iepirkums un piegāde
                     
                  
                        —
                     
                     
                        Spēju veidošana K9 vienību izmantošanai un izvietošanai VIKI, munīcijas un sprāgstvielu nelikumīgas tirdzniecības novēršanā un izmeklēšanā, izmantojot konsultatīvo atbalstu, apmaiņas programmu un mācību metodikas izstrādi
                     
                  
                        —
                     
                     
                        Specializētu mācību kursu organizēšana dienesta suņiem un kinologiem par VIKI, munīcijas un sprāgstvielu izvietošanu un atklāšanu
                     
                  
                        —
                     
                     
                        Reģionāla konsultāciju darbsemināra rīkošana par labu praksi attiecībā uz izvietošanu un līdzdalību policijas darbībās
                     
                  3.7.   Projekts Nr. 7. EDSO rīcības stiprināšana pret VIKI un PMK nelikumīgu izplatīšanu – 2. posms (4)
            
            3.7.1.   Mērķis
            
            Projekta mērķis ir sniegt palīdzību EDSO dalībvalstīm, lai tās varētu labāk plānot, īstenot un vajadzības gadījumā pastiprināt savas saistības, kas vērstas pret VIKI/PMK nelikumīgu izplatīšanu.
            3.7.2.   Apraksts
            
            Projekts tika izstrādāts, ņemot vērā EDSO Ministru padomes uzdevumus Drošības sadarbības forumam (MC.DEC/10/17) saskaņā ar tā pilnvarām, jo īpaši:
            
                        —
                     
                     
                        turpināt stiprināt centienus, lai pilnībā īstenotu esošos pasākumus un saistības, kas izklāstītas EDSO dokumentā par VIKI, EDSO dokumentā par PMK un saistītajos FSC lēmumos,
                     
                  
                        —
                     
                     
                        turpināt veikt turpmākus pasākumus, lai uzlabotu VIKI un PMK projektu efektivitāti un rezultātus nolūkā nodrošināt maksimālu iespējamo vērtību, risinot problēmas, kas saistītas ar VIKI un PMK, saskaņā ar EDSO palīdzības mehānismiem, kas izklāstīti EDSO dokumentos par VIKI un PMK un attiecīgajos FSC lēmumos,
                     
                  
                        —
                     
                     
                        izpētīt veidus, kā novērst VIKI un PMK novirzīšanu uz nelikumīgiem tirgiem,
                     
                  
                        —
                     
                     
                        izpētīt veidus, kā papildināt esošos EDSO pasākumus, kuru mērķis ir novērst VIKI nelikumīgu tirdzniecību,
                     
                  
                        —
                     
                     
                        turpināt brīvprātīgi sniegt ārpusbudžeta ieguldījumus, lai atbalstītu FSC palīdzības projektus VIKI un PMK jomā,
                     
                  
                        —
                     
                     
                        izpētīt iespējas attiecīgā gadījumā ar to EDSO dalībvalstu starpniecību, kam ir īpašas zināšanas, sniegt brīvprātīgas ekspertu konsultācijas EDSO palīdzības projektos par VIKI un PMK.
                     
                  Lai gan projekta izveide paredz plašāku iesaisti ar visām EDSO dalībvalstīm attiecībā uz Dienvidaustrumeiropu, tā mērķis ir atbalstīt EDSO dalībvalstu un uz vietas veicamo operāciju (FO) vajadzību un prasību reģionā izvērtēšanu, lai atbalstītu VIKI/PMK praktiskās palīdzības projektu un konsultāciju programmu atbalsta īstenošanu. EDSO dalībvalstis un FO Dienvidaustrumeiropā gūs labumu arī no projekta IT sistēmas, lai atbalstītu VIKI/PMK praktiskās palīdzības projektu pārraudzību, pārskatu un īstenošanu.
            Turklāt projekts sniegs koordinācijas un projektu vadības atbalstu sešām (6) EDSO FO, īstenojot EDSO visaptverošo programmu, ar kuru atbalsta centienus novērst un apkarot VIKI un PM nelikumīgu tirdzniecību Dienvidaustrumeiropā.
            Projekta atbalsta saņēmēji ir ne tikai EDSO dalībvalstu iedzīvotāji Dienvidaustrumeiropā, bet arī pilnvarotas valdības iestādes VIKI kontroles jomā (piemēram, VIKI komisija, Iekšlietu ministrija, policija, Aizsardzības ministrija) un EDSO operācijas uz vietas.
            3.7.3.   Gaidāmie rezultāti
            
            Rezultāts Nr. 1. EDSO VIKI/PMK normatīvais satvars un attiecīgo praktiskās palīdzības projektu īstenošana ir pavirzījusies uz priekšu.
            Rādītāji:
            
                        —
                     
                     
                        Pastāv pamatscenārijs un mehānisms, lai pastāvīgi pārbaudītu vajadzības un prasības VIKI/PMK jomā
                     
                  
                        —
                     
                     
                        Pastāv tīmeklī bāzēta IT platforma, kas satur reāllaika informāciju saistībā ar EDSO VIKI/PMK palīdzības projektu portfeli
                     
                  3.7.4.   Darbības
            
            3.7.4.1.   EDSO dalībvalstu, EDSO Sekretariāta un uz vietas veikto operāciju vajadzību un prasību novērtējums, lai atbalstītu VIKI/PMK praktiskās palīdzības projektu īstenošanu Dienvidaustrumeiropā
            Darbībā tiks ietverts:
            
                        —
                     
                     
                        EDSO VIKI/PMK praktiskās palīdzības pieprasītāju valstu vajadzību novērtējums un atbalsts pārskata procesam
                     
                  
                        —
                     
                     
                        EDSO VIKI/PMK līdzekļu devēju/resursu nodrošinātāju valstu vajadzību novērtējums un atbalsts pārskata procesam
                     
                  
                        —
                     
                     
                        Stratēģisko konsultāciju un programmu atbalsts EDSO dalībvalstīm un EDSO FO, izmantojot praktiskās palīdzības projektos gūtās pieredzes mehānismu
                     
                  
                        —
                     
                     
                        Vispārējs koordinācijas un pārvaldības atbalsts VIKI/PMK kontroles projektiem un darbībām Dienvidaustrumeiropā
                     
                  3.7.4.2.   IT sistēmas izstrāde, testēšana un izvēršana, lai atbalstītu VIKI/PMK praktiskās palīdzības projektu pārraudzību, pārskatu un īstenošanu
            Darbībā tiks ietverts:
            
                        —
                     
                     
                        Izstrādāta moderna un pieejama tīmekļa lietotne, lai integrētu informāciju par visiem EDSO palīdzības projektiem no dažādiem avotiem, ieskaitot tehniskus, finansiālus, ģeogrāfiskus un tematiskus datus, kā arī apliecinošus dokumentus. Šī informācija ļaus līdzekļu devējiem un EDSO dalībvalstīm Dienvidaustrumeiropā labāk plānot, īstenot un stiprināt savas politiskās un finansiālās saistības, kas vērstas pret VIKI un PMK nelikumīgu izplatīšanu
                     
                  4.   Projektu vadība un administratīvais atbalsts rīcības īstenošanai
            
            Speciāls projekta personāls EDSO Sekretariāta Konfliktu novēršanas centrā (CPC)/Drošības sadarbības foruma (FSC) atbalsta vienībā un sešās (6) EDSO misijās uz vietas Dienvidaustrumeiropā pārvaldīs rīcības īstenošanu un ar to saistītās projektu darbības, kā izklāstīts 3. iedaļā. CPC/FSC atbalsta vienība nodrošinās koordināciju ar EDSO misijām uz vietas Dienvidaustrumeiropā un sniegs tām tematisku konsultatīvu atbalstu, izmantojot projektu Nr. 7; tas ietvers programmas pārraudzību un izvērtēšanu.
            
               CPC/FSC atbalsta vienība un misijas uz vietas, izmantojot savu speciālo projekta personālu, ko organizē projekta īstenošanas grupās, turpinās atbalstīt sadarbību un koordināciju ar starptautisko sabiedrību reģionālā un jurisdikcijas līmenī, tostarp Rietumbalkānu VIKI kontroles ceļveža ietvaros.
            Speciālais projekta personāls veiks šādus uzdevumus:
            
                        —
                     
                     
                        vadīt projektus visos projekta cikla posmos,
                     
                  
                        —
                     
                     
                        veikt projektu ikdienas finanšu pārraudzību,
                     
                  
                        —
                     
                     
                        nodrošināt tehniskās un juridiskās speciālās zināšanas, atbalstīt projektu iepirkumus,
                     
                  
                        —
                     
                     
                        iesaistīties un veikt koordināciju ar citām starptautiskām organizācijām un programmām,
                     
                  
                        —
                     
                     
                        nodrošināt kvalitāti un veikt apstiprināto projektu rezultātu kvalitātes kontroli,
                     
                  
                        —
                     
                     
                        atbalstīt jurisdikcijas Dienvidaustrumeiropā jaunu pasākumu izstrādē, lai stiprinātu spējas un kolektīvos centienus VIKI un PM nelikumīgas tirdzniecības novēršanas un apkarošanas jomā.
                     
                  5.   Dzimumu aspekts
            
            Dzimumu aspekta iekļaušanas perspektīva ir integrēta visos projektu koncepcijas, izstrādes un īstenošanas posmos. Galvenā piemērotā premisa ir tāda, ka VIKI un PM izmantošana, ļaunprātīga izmantošana un sekas atšķirīgi ietekmē sievietes un vīriešus, zēnus un meitenes. Dzimumu vajadzību integrēšana ir pielāgota konkrētajiem apstākļiem un projektos paredzētās palīdzības veidam, kā arī ir balstīta uz situācijas analīzi, kurā ņemti vērā dzimumu aspekti.
            Izstrādājot projektus, kā arī uzraugot progresu dzimumu aspekta integrēšanas īstenošanā, ko veic, izmantojot projektu vadības ciklu, ir izmantots EDSO “dzimumu rādītāja” rīks. Lielākajai daļai ierosināto projektu dzimumu līdztiesība ir būtisks mērķis vai dzimumu aspekts tajos ir pilnībā integrēts.
            6.   Atbalsta saņēmēji
            
            Tiešie rīcības atbalsta saņēmēji būs Dienvidaustrumeiropas iestādes, kas ir pilnvarotas un atbildīgas par VIKI un PM nelikumīgas tirdzniecības novēršanu un apkarošanu. Iestādes, uz kurām rīcība galvenokārt ir vērsta, ir: VIKI komisija/valde, Iekšlietu ministrija un tiesībaizsardzības iestādes, piemēram, policija. Citas iesaistītās iestādes ir Drošības ministrija, prokuratūras, tiesas un brīvības atņemšanas dienesti Bosnijā un Hercegovinā, kā arī Aizsardzības ministrija Melnkalnē. Savukārt Serbijā projektā ir paredzēta iesaiste ar pilsoniskās sabiedrības organizācijām, kas nodarbojas ar VIKI kontroles jautājumiem.
            Netiešie rīcības atbalsta saņēmēji ir jurisdikciju iedzīvotāji Dienvidaustrumeiropā un tās Eiropas kaimiņvalstīs, kuri ir pakļauti riskam, ko rada nelikumīgu VIKI un PM izmantošana noziedzīgās darbībās, terorismā un vardarbīgos ļaunprātīgos nolūkos.
            ES un tās dalībvalstu pilnvarotās iestādes arī būs netiešie projektu atbalsta saņēmēji, jo gūs labumu no pastiprinātām VIKI un PM kontroles spējām Dienvidaustrumeiropā ar cita starpā labāku informācijas apmaiņu, kā arī koordinācijas un sadarbības pasākumiem, piemēram, nelikumīgu VIKI un PM riska identificēšanu, izmeklēšanu un izsekošanu, atklāšanu un izņemšanu.
            7.   Savienības pamanāmība
            
            EDSO veiks visus piemērotos pasākumus, lai plašāk informētu par to, ka rīcību finansē Savienība. Šādus pasākumus veiks saskaņā ar Komisijas rokasgrāmatu par Eiropas Savienības ārējo darbību komunikāciju un pamanāmību. Tādējādi EDSO nodrošinās Savienības ieguldījuma pamanāmību ar pienācīgu atpazīstamības zīmi un publicitāti, uzsverot Savienības nozīmi, nodrošinot tās darbību pārredzamību un vairojot informētību par lēmuma pieņemšanas iemesliem, kā arī par Savienības atbalstu lēmumam un šā atbalsta rezultātiem. Projekta ietvaros sagatavotajā materiālā Eiropas Savienības karogs tiks attēlots labi pamanāmā vietā saskaņā ar Savienības norādēm par pareizu karoga izmantošanu un attēlošanu.
            Ņemot vērā to, ka plānotajām darbībām ir ļoti atšķirīgs tvērums un raksturs, tiks izmantots plašs popularizēšanas instrumentu klāsts, tostarp tradicionālie mediji, tīmekļa vietnes, sociālie mediji un informācijas un reklāmas materiāli, tajā skaitā infografikas, bukleti, informatīvi izdevumi, paziņojumi presei un attiecīgā gadījumā citi materiāli. Publikācijās, sabiedriskajos pasākumos, kampaņās, aprīkojumā un būvdarbos, kas veikti saskaņā ar katru projektu, tiks izmantota attiecīgā atpazīstamības zīme. Lai, vairojot dažādo jurisdikciju un iedzīvotāju, starptautiskās sabiedrības un vietējo un starptautisko mediju informētību, vēl vairāk pastiprinātu ietekmi, katrai no projekta mērķgrupām pievērsīsies tai piemērotā valodā.
            Savienības pamanāmība tiks īstenota jurisdikciju līmenī, iesaistot EDSO misijas uz vietas, kā arī visā EDSO – ar Sekretariāta starpniecību.
            8.   Ilgums
            
            Pamatojoties uz pieredzi, kas gūta, īstenojot Padomes Lēmumus (KĀDP) 2017/1424 un (KĀDP) 2019/2009, un ņemot vērā rīcības plašo darbības jomu, atbalsta saņēmēju skaitu un plānoto darbību skaitu un sarežģītību, plānotais īstenošanas termiņš ir 36 mēneši.
            9.   Tehniskās īstenošanas vienība
            
            Šīs programmas tehniskā īstenošana ir uzticēta EDSO Sekretariāta CPC/FSC atbalsta vienībai un sešām (6) EDSO misijām uz vietas Dienvidaustrumeiropā; turklāt atbalsta vienībai ir arī koordinatora loma. Vajadzības gadījumā konsultatīvu atbalstu sniegs EDSO Sekretariāta Transnacionālo draudu departaments. EDSO Sekretariāta CPC/Plānošanas un izvērtēšanas atbalsta nodaļa ir iesaistīta novērotāja statusā Koordinācijas komitejā.
            10.   Koordinācijas komiteja
            
            Šīs rīcības Koordinācijas komitejas sastāvā būs Augstā pārstāvja, ES delegāciju attiecīgajās jurisdikcijās un šā pielikuma 4. nodaļā minēto īstenošanas vienību pārstāvji.
            Īstenošanas vienība, kurai palīdz Koordinācijas komiteja, nodrošinās, ka projekta īstenošana notiek, koordinējot ar citu, saistītu ES palīdzību jurisdikcijām Dienvidaustrumeiropā, piemēram, Vācijas Federālo ekonomikas un eksporta kontroles biroju (atbalsta ar Padomes Lēmumiem (KĀDP) 2018/101 (5) un (KĀDP) 2017/915 (6)), reģionālo sadarbību ar Rietumbalkāniem VIKI kontroles jomā, ko īsteno UNDP)/SEESAC (atbalsta ar Padomes Lēmumiem (KĀDP) 2019/2011 (7), (KĀDP) 2018/1788 (8) un (KĀDP) 2016/2356 (9)), un ES un Dienvidaustrumeiropas tiesībaizsardzības sadarbību šaujamieroču nelikumīgas tirdzniecības jomā (atbalsta Komisijas HOME ģenerāldirektorāts, Eiropols un EMPACT – Šaujamieroči).
            Koordinācijas komiteja regulāri uzaicinās Dienvidaustrumeiropas jurisdikciju partneru pārstāvjus. Koordinācijas komiteja var arī uzaicināt tādu vienību pārstāvjus, kas ir iesaistītas projektos Dienvidaustrumeiropā, kuriem ir līdzīgs vai saistīts mērķis. Koordinācijas komiteja regulāri, vismaz reizi sešos mēnešos, pārskatīs šā lēmuma īstenošanu, tostarp, izmantojot elektroniskus saziņas līdzekļus.
            11.   Ziņošana
            
            Ziņošana – gan pārskati, gan finanšu ziņojumi – aptver visu rīcību, kas ir aprakstīta attiecīgajā konkrētā ieguldījuma nolīgumā, un ar to saistīto budžetu, neatkarīgi no tā, vai ar Padomes Lēmumu šo rīcību finansē pilnībā vai līdzfinansē.
            EDSO integrēs ziņošanu Eiropadomei/ES, izmantojot CPC/FSC atbalsta vienību, proti, projekta īstenošanas grupu projektā Nr. 7.
            
               (1)  Kas attiecas uz Kosovu*, statusa apsvērumu dēļ oficiālās EDSO procedūras ierobežojumi un prasības kā tādi nav piemērojami iespējamiem projektiem Kosovā. Tādēļ EDSO misijas Kosovā (OMIK) vadībā tiks īstenoti vairāki projekti, lai atbalstītu vietējo iestāžu palīdzības lūgumus. (*Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju).
            
               (2)  Ceļvedis tika izstrādāts, pamatojoties uz Dienvidaustrumeiropas iekšlietu ministru vietnieku un ārlietu ministru vietnieku kopīgo paziņojumu un ceļveža elementiem, kas abi tika pieņemti Podgoricas sanāksmē 2018. gada 1. februārī. To oficiāli pieņēma ES un Rietumbalkānu samitā Londonā 2018. gada 10. jūlijā.
            
               (*)  Šis nosaukums neskar nostājas par statusu un atbilst ANO DP Rezolūcijai 1244/1999 un Starptautiskās Tiesas atzinumam par Kosovas neatkarības deklarāciju.
            
               (3)  Valsts iestādes, kas piedalās valsts VIKI lietu komisijā: Ekonomikas ministrija, Tieslietu ministrija, Tirdzniecības un sociālās politikas ministrija, Aizsardzības ministrija, Izglītības un zinātnes ministrija, Finanšu ministrija, Muita, Lauksaimniecības, mežsaimniecības un ūdenssaimniecības ministrija.
            
               (4)  Projekta elementi VIKI/PMK centienu atbalstam Dienvidaustrumeiropā.
            
               (5)  Padomes Lēmums (KĀDP) 2018/101 (2018. gada 22. janvāris) par ieroču eksporta efektīvas kontroles sekmēšanu (OV L 17, 23.1.2018., 40. lpp.).
            
               (6)  Padomes Lēmums (KĀDP) 2017/915 (2017. gada 29. maijs) par Savienības informēšanas darbībām, ar kurām atbalsta Ieroču tirdzniecības līguma īstenošanu (OV L 139, 30.5.2017., 38. lpp.).
            
               (7)  Padomes Lēmums (KĀDP) 2019/2111 (2019. gada 9. decembris) par atbalstu SEESAC atbruņošanās un bruņojuma kontroles darbībām Dienvidaustrumeiropā, ar kurām vājina kājnieku ieroču un vieglo ieroču un to munīcijas radīto apdraudējumu (OV L 318, 10.12.2019., 147. lpp.).
            
               (8)  Padomes Lēmums (KĀDP) 2018/1788 (2018. gada 19. novembris), ar ko atbalsta Dienvidaustrumeiropas un Austrumeiropas Informācijas apstrādes centru vieglo un kājnieku ieroču kontrolei (SEESAC), lai īstenotu Reģionālo ceļvedi par nelikumīgas ieroču tirdzniecības apkarošanu Rietumbalkānos (OV L 293, 20.11.2018., 11. lpp.).
            
               (9)  Padomes Lēmums (KĀDP) 2016/2356 (2016. gada 19. decembris) par atbalstu SEESAC atbruņošanās un bruņojuma kontroles darbībām Dienvidaustrumeiropā saistībā ar ES Stratēģiju VIKI un to munīcijas nelikumīgas uzkrāšanas un tirdzniecības apkarošanai (OV L 348, 21.12.2016., 60. lpp.).